text: Ørnen er landet
  19 februar 2012 kl. 11.49
  Bare ikke søndag, hvor det var ørnens dag. Da valgte den at krybe i skjul.
  Efter næsten 100 års fravær i den danske natur er der nu op mod 300 havørne i Danmark og flere af dem flyver rundt i Syd- og Sønderjylland.
  Søndag havde flere syd- og sønderjyder taget deres varme kluns på og begivet sig ud i naturen for at se på store fugle. Rigtigt store fugle.
  Dem med et vingefang på 2,65 meter. Men ved Slivsøen ved Haderslev lod den vente på sig.
  Grunden til de mange ørne skal findes i, at vi er blevet bedre til at passe på naturen.
  Der kommer jævnligt nye ørnepar til Danmark, så den lokale afdeling af Dansk Ornitologisk Forening vil meget gerne høre, hvis man har set ørne i
  området.
  Man kan være heldig at se nogle af de imponerende fugle, når der i dag er Ørnens Dag ved Slivsøen nær Haderslev, Kammerslusen ved
  Ribe og Ballum Sluse ved Skærbæk.
  